stanford-oval/wikipedia huggingface dataset:
Fritz Pauer

Fritz Pauer
Fritz Pauer (14. lokakuuta 1943 Wien – 1. heinäkuuta 2012) oli itävaltalainen jazzpianisti.
Pauer aloitti jazzin soittamisen teini-ikäisenä Hans Kollerin ja Friedrich Guldan kanssa. Hän pääsi sittemmin johtamaan omia yhtyeitään Berliiniin. Vuonna 1966 Pauer voitti ensimmäisen palkinnon Modernin jazzin kilpailussa Wienissä. Tässä yhteydessä hän myös tapasi Art Farmerin, jonka kokoonpanon jäsenenä hän tuli tunnetuksi. Hänen uransa eteni muiden muassa Dexter Gordonin, Don Byasin, Klaus Weissin ja Booker Ervinin kanssa tehdyn yhteistyön muodossa. Vuonna 1967 Pauer esiintyi Annie Rossin ja Pony Poindexterin konserttialbumilla Annie Ross & Pony Poindexter, joka äänitettiin Deutsches Jazzfestivalilla Frankfurtissa. Vuonna 1969 hän soitti Carmell Jonesin festivaalikonserttialbumilla Carmell Jones in Europe.
Pauer aloitti opettamisen Wienin kunnallisessa konservatoriossa vuonna 1968 ja jatkoi opetustyötä esiintymisten ohella 1970-luvulla. Hän alkoi tehdä myös omia albumeitaan, joihin kuuluivat Water Plants (1977) ja Blues Inside Out (1978). 1980-luvulla Pauer asui jonkin aikaa Perussa ennen asettumistaan Sveitsiin vuonna 1986. Seuraavana vuonna hän aloitti uudelleen yhteistyönsä Art Farmerin kanssa albumia Azure varten. Hän jatkoi tätä yhteistyötä pitkin myöhempää uraansa. Lopulta Pauer palasi Itävaltaan, jossa hän opetti vuosien ajan Universität für Musik und darstellende Kunst Grazissa. Hän pysyi myös aktiivisena muusikkona ja julkaisi albumeita, kuten City Blues (1996), New York Meeting (2000) ja Moods from Wonderland (2008). Pauer kuoli 69-vuotiaana vuonna 2012. Vuonna 2020 ilmestyi albumi 3 for the Road, joka sisältää Pauerin, Jay Claytonin ja Ed Neumeisterin triosession vuodelta 2001.
Enemy Territory: Quake Wars

| Enemy Territory: Quake Wars |
| --- | --- |

Kehittäjä:  Splash Damage Nerve Software (Xbox 360) Underground Development (PlayStation 3)
Julkaisija:  Activision id Software
Jakelija:  Aspyr Media ja Steam
Ohjaaja:  Paul Wedgwood
Tuottaja:  Kevin Cloud Neil Postlethwaite
Suunnittelija:  Matt Wilson Mark Fry
Taiteilija:  Richard Jolly Francis Hobbins Peter Boehme
Säveltäjä:  Bill Brown
Ohjelmoija:  John Carmack
Pelisarja:  Quake
Pelimoottori:  id Tech 4 MegaTexture-tekniikalla
Julkaistu:  WindowsEU 28. syyskuuta 2007NA 2. lokakuuta 2007 Linux 19. lokakuuta 2007 OS X 18. maaliskuuta 2008 PlayStation 3, Xbox 360NA 27. toukokuuta 2008EU 30. toukokuuta 2008
Lajityyppi:  ensimmäisen persoonan ammuntapeli
Pelimuoto:  moninpeli
Ikäluokitus:  ESRB: T  Virheellinen ESRB-arvo PEGI: 16Virheellinen PEGI-arvo BBFC: 15 USK: 16
Alusta:  Microsoft Windows, Linux, OS X, PlayStation 3, Xbox 360
Jakelumuoto:  DVD, Blu-ray
Lisää peliartikkeleitaVideopelien teemasivulla
Infobox OK     : 
Enemy Territory: Quake Wars (Quake Wars, ET:QW, QW) on Splash Damagen kehittämä ja Activisionin julkaisema ensimmäisen persoonan ammuntapeli, joka sijoittuu maapallolla käytävään sotaan vuonna 2060, ennen Quake II -pelin tapahtumia. Sodassa Global Defense Force (GDF, suom. Maailmanlaajuiset Puolustusvoimat) yrittää suojata maata barbaaristen alienien, stroggien hyökkäyksiltä.
Peli julkaistiin Windows-käyttöjärjestelmälle syyskuussa 2007. Myöhemmin peli n julkaistu myös Linuxille, OS X:lle, PlayStation 3:lle ja Xbox 360:lle.
Pelaaminen > Hahmoluokat

Molemmissa joukkueessa on viisi erilaista hahmoluokkaa, jotka ovat samoja kuin Wolfenstein: Enemy Territoryssa. Stroggien hahmoluokilla on eri nimet, mutta tehtävät ovat samoja.
| Strogg | GDF | Tehtävä |
| --- | --- | --- |
| Aggressor | Soldier | Tuhota kohteita. |
| Technician | Medic | Parantaa joukkuetovereita. Stroggien Technician antamat stroyent cellsit sisältävät energiaa ja ammuksia |
| Constructor | Engineer | Rakentaa kohteita ja puolustustykkejä. |
| Oppressors | Field Ops | Kutsua ilmaiskuja. GDF:fän Field Ops voi myös antaa lisä-ammuksia |
| Infiltrator | Covert Ops | Soluttautua vihollisen joukkoihin ja hakkeroida kohteita |
Kehitys > Julkaisut > Ensimmäinen betatestaus

20. kesäkuuta 2007 julkaistiin rajattu määrä beta-avaimia FilePlanetin maksaville käyttäjille. Myöhemmin samalla viikolla tuli beta avoimeksi myös muille FilePlanetin käyttäjille. Beta-avaimia jaettiin viitenä peräkkäisenä päivänä. Näistä kahden viimeisen päivän ajan avaimia jaettiin tavallisille käyttäjille.
Ensimmäinen betatestaus sisältää yhden kentän, joka kulkee nimellä Sewer (suom. viemäri). Kentässä GDF-joukkueella on kolme päätavoitetta: EMP-generaattorin rakentaminen, viemäriin pääsy räjähteitä asettamalla ja lopuksi tietokoneiden murtaminen Strogg-joukkueen ulossaamiseksi. Strogg-joukkueen pitää sitä vastoin estää GDF-joukkuetta suorittamasta näitä tehtäviä.
Kehitys > Julkaisut > Toinen betatestaus

Toinen betatestaus alkoi 3. elokuuta 2007, jolloin FilePlanetin verkkosivuille julkaistiin 25 000 ilmaista beta-avainta. Toinen betatestaus sisältää yhden uuden kentän, Valleyn (suom. laakso), joka korvaa ensimmäisen betatestauksen kentän.
Kehitys > Julkaisut > Demo

Pian pelin kultaamisen jälkeen, 10. syyskuuta 2007, Splash Damage ja id Software julkaisivat pelistä ilmaisen demon. Demon kenttänä toimii myös toisesta betatestauksesta tutun Valleyn korjailtu versio. Demo on rajoitettu yhteen kenttään eivätkä pelaajien statistiikat tallennu. 
Ps3:lla ja Xbox Livestä ladattavassa Xbox 360:n demossa on tarjolla Sewer-kenttä.
Demosta julkaistiin korjailtu versio tammikuussa 2008.
Aiheesta muualla

Enemy Territory: Quake Warsin virallinen verkkosivu (englanniksi)
Enemy Territory: Quake Warsin virallinen yhteisösivusto (Arkistoitu – Internet Archive) (englanniksi)
id Software (englanniksi)
Splash Damage (englanniksi)
Activision (englanniksi)
Nerve Software (englanniksi)
Aspyr (englanniksi)
Suomenkielinen yhteisösivusto (Arkistoitu – Internet Archive)
-pelisarja
| --- | --- |
Sarjan pelit:   Quake  QuakeWorld  Quake II  Quake III Arena  Quake 4  Quake Mobile  Enemy Territory: Quake Wars  Quake Live 
Muuta:   Quake-pelimoottori  Quake II -pelimoottori  Quake III -pelimoottori  QuakeC
Fritz Neumeyer

Fritz Neumeyer (2. heinäkuuta 1900 – 16. tammikuuta 1983) oli saksalainen cembalisti, pianisti, säveltäjä, kapellimestari ja musiikkitieteilijä. Hänet muistetaan varsinkin varhaisen  kamarimusiikin tulkitsijana.
Neumeyer opetti Rolf Junghannsia, jonka kanssa hän myös soitti cembaloa duossa.
Frederick B. Owens

| Frederick B>  Owens.Henkilötiedot |
| --- | --- |
Koko nimi:  Frederick B. Owens
Ammatti:  näyttelijä
Näyttelijä
Taiteilijanimet:  Frederick Owens
Aktiivisena:  1996–
Aiheesta muualla
IMDb 
Frederick B. Owens on yhdysvaltalainen näyttelijä, joka on esiintynyt teatterissa vuodesta 1995 lähtien useimmiten musikaaleissa. Televisiossa Owens on esiintynyt vuodesta 1996 lähtien muun muassa Kova laki: Erikoisyksikkö, Sydämen sivistystä ja Jytäkytät sarjoissa. Hänellä on ollut myös muutama elokuvarooli Hitch – Lemmentohtorissa ja Trust the Manissa.
Owens on tehnyt myös äänirooleja animaatioihin One Piece ja Teini-ikäiset mutanttininjakilpikonnat. Jälkimmäisessä animaatiossa hän esitti Nahkapäätä, jonka roolissa Owens oli myös Teenage Mutant Ninja Turtles 2: Battle Nexus videopelissä.
Aiheesta muualla

Anime News Network (englanniksi)
Etsintäkuulutus

Victor Popescun etsintäkuulutus
Etsintäkuulutus on poliisille annettu määräys ottaa kiinni rikoksesta epäilty henkilö esimerkiksi syytteen nostamista varten.
Ennen etsintäkuulutuksen antamista poliisi yrittää tavoittaa etsittävän henkilön puhelimitse tai vierailemalla tämän kotiosoitteessa.
Poliisilla on velvollisuus ottaa kiinni etsintäkuulutettu, joka on toimivaltaisen viranomaisen antaman kuulutuksen perusteella vangittava tai otettava säilöön.
Frederick Bridge

John Frederick Bridge (5. joulukuuta 1844 Oldbury, Worcestershire – 18. maaliskuuta 1924 Lontoo) oli brittiläinen urkuri, kuoronjohtaja ja säveltäjä.
Bridge sai musiikkiopetusta John Gossilta. Lapsena hän oli kuoropoika, ja vuodesta 1869 hän oli Manchesterin katedraalin urkuri. Hänestä tuli vuonna 1875 Westminster Abbeyn varaurkuri ja -kuoromestari. Vuonna 1882 hän seurasi James Turlea sen urkurina ja kuoromestarina. Bridge johti myös Royal Choral Societya ja sävelsi sen käyttöön musiikkia. Hän esitti sen kanssa lisäksi uusia teoksia Edward Elgarilta, Ralph Vaughan Williamsilta ja Hubert Parrylta. Bridge lyötiin ritariksi vuonna 1897. Hän työskenteli virassaan Westminster Abbeyssa vuoteen 1918. Bridge vastasi musiikkijärjestelyistä monissa valtiollisissa tilaisuuksissa, kuten kruunajaisissa vuosina 1902 ja 1911. Hän myös toimi opettajana useissa oppilaitoksissa, kuten Royal College of Musicissa, Gresham Collegessa ja Lontoon yliopistossa. Hänen oppilaidensa joukossa olivat Arthur Benjamin, Noel Gay, Edward Bairstow, Herbert Brewer, Landon Ronald ja Arnold Dolmetsch.
Bridge oli kolmesti naimisissa ja sai kolme lasta. Hänet haudattiin Aberdeenshireen.
Aiheesta muualla

IMSLP: nuotteja
Nuottajärvi (Padasjoki)

| Nuottajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°25′48″N, 25°20′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.021
Mittaustietoja
Pinnankorkeus:  141,1 m  
Pituus:  440 m  
Leveys:  170 m  
Rantaviiva:  1,085 km  
Pinta-ala:  4,566 ha  
Saaria:  ei saaria 
 fiNuottajärvi 
Nuottajärvi  on Päijät-Hämeessä Padasjoella Virmailansaaren kylän lähellä sijaitseva järvi.
Maantietoa

Järven pinta-ala on 4,6 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 141,1 metriä mpy.
Etapit 1–10 Italian ympäriajossa 2008

Vuoden 2008 Italian ympäriajon etappien 1–10 tulokset:
Eran Zahavi

| 0 | 1 | 2 |
| --- | --- | --- |

Henkilötiedot
Koko nimi: Eran Zahavi
Syntymäaika: 25. heinäkuuta 1987 (ikä 37)
Syntymäpaikka: Rishon LeZion, Israel
Pelipaikka: hyökkääjä
Pituus: 181 cm
Seura
Seura: Guangzhou R&F
Junioriseurat
1993–2003 2003–2005 2005–2006: Hapoel Tel Aviv Hapoel Ironi Rishon LeZion Hapoel Tel Aviv
Seurat
| Vuodet | Seura | O (M) |
| 2006–2011 2007–2008 2011–2013 2013–2016 2016– | Hapoel Tel Aviv → Ironi Nir Palermo Maccabi Tel Aviv Guangzhou R&F | 94 (25) 45 (9) 23 (2) 119 (98) 100 (87) |
Maajoukkue
| 2010– | Israel | 52 (19) |
 Seurajoukkueuran tilastot kattavat vain kansalliset sarjat, päivitetty 26. heinäkuuta 2020.  Maajoukkueuran tilastot päivitetty 26. heinäkuuta 2020.
Eran Zahavi (hepr. ‏ערן זהבי‎; s. 25. heinäkuuta 1987 Rishon LeZion, Israel) on israelilainen jalkapalloilija. Hän edustaa kiinalaisseura Guangzhou R&F:ää ja Israelin maajoukkuetta.
Ura

Zahavi on Hapoel Tel Avivin kasvatti. Hän teki ensiesiintymisensä edustusjoukkueessa vuonna 2006. Hän edusti vuoteen 2011 saakka Hapoelia mutta pelasi kauden 2007–2008 lainalla Ironi Nir Ramat HaSharonissa.
Kaudella 2009–2010 Hapoel voitti sekä maan pääsarjamestaruuden että cupin. 24. marraskuuta 2010 pelatussa Mestarien liigan ottelussa portugalilaista Benficaa vastaan Zahavi teki kaksi maalia. Hapoel Tel Aviv voitti ottelun 3–0.
Kesästä 2011 tammikuuhun 2013 Zahavi edusti italialaisseura Palermoa. Hän pelasi Serie A:ssa 23 ottelua ja teki niissä kaksi maalia. Kesään 2016 saakka hän pelasi israelilaisseura Maccabi Tel Avivissa ja siirtyi sitten Kiinaan.
Zahavi pelasi Israelin maajoukkueessa ensimmäisen kerran syyskuussa 2010. Ensimmäisen maaottelumaalinsa hän teki syyskuussa 2013 MM-karsintaottelussa Venäjää vastaan. Kesäkuun 2020 loppuun mennessä hän on pelannut 52 maaottelua ja tehnyt niissä 19 maalia. Maaleistaan hän on tehnyt yhden vuoden 2014 MM-kisojen karsinnassa, kaksi vuoden 2016 EM-kisojen karsinnassa, yhden vuoden 2018 MM-kisojen karsinnassa, jossa hän pelasi joukkueen kapteenina, sekä yksítoista vuoden 2020 EM-kisojen karsinnassa. Hän teki hattutempun eli kolme maalia EM-karsinnassa maaliskuussa 2019 Itävaltaa ja kesäkuussa 2019 Latviaa vastaan.
Aiheesta muualla

Zahavin esittely Israelin jalkapalloliiton sivustolla (Arkistoitu – Internet Archive) (hepreaksi)
Espen Lind

Espen Lind
Espen Lind (s. 13. toukokuuta 1971) on norjalainen laulaja, lauluntekijä, tuottaja ja multi-instrumentalisti. Hän on julkaissut kahdeksan albumia, ja Suomessa hänet muistettaneen parhaiten vuonna 1997 julkaistusta "When Susannah Cries" -kappaleesta. Viime vuosina hän on tuottanut ja kirjoittanut musiikkia tunnetuille artisteille, kuten Beyoncélle sekä David Cookille.
Diskografia > Albumit

Mmm...Prepare To Be Swayed (1995) (nimellä Sway)
Red (1997) (nimellä Sway)
Red II (1998)
This Is Pop Music (2001)
April (2005)
Hallelujah Live (2006) – Kurt Nilsenin, Alejandro Fuentesin & Askil Holmin kanssa
Army of One (2008)
Hallelujah Live – volume 2 (2009) – Kurt Nilsenin, Alejandro Fuentesin & Askil Holmin kanssa
Diskografia > Singlet

"Yum Yum Gimme Some"
"American Love"
"Baby You're So Cool"
"When Susannah Cries"
"Lucky For You"
"American Love"
"Black Sunday"
"Where the Lost Ones Go" (duetto Sissel Kyrkjebøn kanssa)
"Life Is Good"
"Unloved"
"Look Like Her"
"Million Miles Away"
"Hallelujah" (Kurt Nilsenin, Alejandro Fuentesin & Askil Holmin kanssa)
"The Boys of Summer" (Kurt Nilsenin, Alejandro Fuentesin & Askil Holmin kanssa)
"Norsk Medley" (Kurt Nilsenin, Alejandro Fuentesin & Askil Holmin kanssa)
"Scared of Heights"
"Sweet Love"
"With Or Without You" (Kurt Nilsenin, Alejandro Fuentesin & Askil Holmin kanssa)
Aiheesta muualla

Espen Lindin virallinen sivu MySpacessa
Elisabet Stuart

Böömin kuningatar, Skotlannin ja Englannin prinsessa Elisabet Stuart, tuntematon taiteilija 1613
Elisabet Stuart (19. elokuuta 1596 – 13. helmikuuta 1662 Lontoo, Ison-Britannian kuningaskunta) oli englantilainen prinsessa ja Skotlannin kuningasperheen jäsen.
Suku

Elisabet oli Englannin kuningas Jaakko I:n ja Tanskan prinsessa Anna Tanskalaisen ainoa aikuiseksi asti elänyt tytär. Hänet nimettiin kuningatar Elisabet I:n mukaan. Elisabet Stuartin isä oli alkujaan Skotlannin kuningas, mutta peri myös Englannin valtaistuimen vuonna 1603.
Avioliitto ja lapset

Elisabet avioitui Pfalzin vaaliruhtinas Fredrik V:n kanssa vuonna 1613. Englanti joutui Elisabetin avioliiton takia mukaan kolmikymmenvuotiseen sotaan, jonka aikana hänen puolisonsa Fredrik oli lyhyesti myös Böömin kuninkaana talvella 1619–1620 eli ns. Talvikuningas.
Elisabet synnytti kaikkiaan 13 lasta.
Englannin kruununperimys

Yksi lapsista oli Sofia von der Pfalz Hannover, joka julistettiin myöhemmin Englannin kruununperijäksi, kun parlamentti vuonna 1701 määräsi Act of Settlement lailla valtaistuimelle nousevaksi Jaakko I:n protestanttisen jälkeläisen. Sofia kuitenkin kuoli ennen kuin serkuntyttärensä kuningatar Anna, joten hänen poikansa Yrjö I peri vaatimuksen kruunuun ja nousi vuonna 1714 Ison-Britannian valtaistuimelle.
Samalla Hannover-suku nousi valtaan, kun Stuartit oli syrjäytetty valtaistuimelta. Näin Elisabet on kaikkien myöhempien brittimonarkkien esiäiti tyttärenpoikansa kautta. Elisabet kuoli 66-vuotiaana Lontoossa helmikuussa 1662 ollessaan veljenpoikansa Kaarle II:n vieraana.
Aiheesta muualla

Kuvia tai muita tiedostoja aiheesta Elisabet Stuart Wikimedia Commonsissa
Falklandinsaarten kuvernööri

| Falklandinsaarten kuvernööri |
| --- | --- |
 Governor of the Falkland Islands
 Kuvernöörin käyttämä lippu
 
 Nykyinen Alison Blake 23. heinäkuuta 2022 lähtien
Nimittäjä:  Yhdistyneen kuningaskunnan hallitsija
Kauden pituus:  Hänen majesteettinsa tahdosta
Kotisivut:  https://www.gov.uk/world/organisations/governors-office-stanley
Falklandinsaarten kuvernööri (engl. Governor of the Falkland Islands) on Yhdistyneen kuningaskunnan monarkin edustaja Falklandinsaarilla. Hän toimii de facto valtionpäämiehenä ja hoitaa tähän liittyvät seremoniat. Lisäksi kuvernööri toimii yhteyshenkilönä Falklandinsaarten ja Ison-Britannian hallituksen kanssa.
Muiden Ison-Britannian merentakaisten alueiden tavoin myös Falklandinsaarten kuvernöörin virkakausi on virallisesti "hänen majesteettinsa tahdosta" eli toistaiseksi.
Nykyisenä kuvernöörinä toimii Alison Blake, joka on toiminut virassa heinäkuusta 2022 alkaen. Hän on myös ensimmäinen nainen, joka on nimitetty virkaan.
Etapit 1–11 Espanjan ympäriajossa 2009

Espanjan ympäriajon 2009 etappien 1–11 tulokset ja etappien jälkeiset kokonaistilanteet.
Falklandinsaarten vaakuna

Falklandinsaarten vaakuna
Falklandinsaarten vaakuna on Falklandinsaarten tunnus. Se hyväksyttiin alueen vaakunaksi 29. syyskuuta 1949.
Vaakunassa oleva purjelaiva on Desire, jolla löytöretkeilija John Davis löysi saaret vuonna 1592. Ruohon päällä oleva lammas kuvaa saarten lampaiden kasvatusta, ruoho taasen saarten flooraa. Vaakunan alla lukee saarten motto Desire the Right, Halua sitä mikä on oikein.
Käännös suomeksi
Elisabet Ranskalainen (1602–1644)

Elisabet de Bourbon, Isabel de Borbón Espanjan kuningatar, Rodrigo de Villandrando n. 1620
Elisabet de Bourbon (esp. Isabel de Borbón) (22. marraskuuta 1602 Fontainebleu'n linna, Ranskan kuningaskunta – 6. lokakuuta 1644 Madrid) oli Ranskan prinsessa (Fille de France), Asturian ruhtinatar vuoteen 1621 asti, josta tuli Filip IV:n ensimmäisenä puolisona Espanjan kuningatar. Hän toimi myös valtionhoitajana puolisonsa ollessa hoitamassa Katalonian kapinoita vuosina 1640-1642 ja 1643-1644.
Suku ja osana valtapolitiikka

Elisabet oli Ranskan kuninkaan Henrik IV:n ja tämän toisen puolison, kuningatar Maria de’ Medicin vanhin tytär.
Hänellä oli viisi sisarusta, joita vanhin veli oli Ranskan kuningas Ludvig XIII, nuorempi sisar Christine (1606–1663) avioitui Savoijin herttua Victor Amadeus I:n kanssa; nuorempi veli Gaston (1608–1660) Orléansin herttua ja nuorin sisar Henrietta Maria (1609–1669) avioitui Englannin kuningas Kaarle I:n kanssa. Hän kuului Bourbon-hallitsijasukuun.
Vuonna 1610 leskeytynyt Maria de' Medici pyrki saamaan lapsensa naitetuiksi mahdollisimman poliittisesti edullisesti. Ranskan monarkian täytyi puolustautua lukemattomilta sisäisiltä taisteluilta, jotka ruokkivat sitä sekä sisältä että ulkoa. 
Osana tätä avioliittostrategiaa Elisabet ja hänen veljensä Ludvig kihlattiin 25. helmikuuta 1612 virallisesti tulevalle Filip IV:lle ja hänen sisarelleen Anna Itävaltalaiselle Pariisin ja Madridin hovien välisten pitkien neuvottelujen jälkeen, keskellä intensiivistä diplomaattista toimintaa, jossa Mediceillä oli johtava rooli. Tämän liiton myötä Henrik IV:n Flanderissa ja Italiassa ylläpitämä Espanjan vastainen politiikka päättyi väliaikaisesti, mikä aiheutti itävaltalais-espanjalaisen Habsburgien blokin hajoamisen Euroopassa. Kaksoishääneuvottelujen reitti oli pitkä ja tapahtumarikas johtuen sekä hugenottien ja useiden ns. veriprinssien eli Bourbon-sukuisten aatelismiesten (Nevers, Humena, Bouillón ja Condé) vastustuksesta Ranskassa että valtioneuvoston varauksellista asenteesta Madridssa.
Avioliitto noudatti perinnettä, jolla vahvistettin sotilaallinen ja poliittinen liitto Ranskan ja Espanjan katolisten voimien välillä kuninkaallisilla avioliitoilla. Perinne juontaa juurensa vuoteen 1559, jolloin Espanjan kuningas Filip II avioitui Ranskan prinsessa Elisabet de Valois'n, Ranskan kuningas Henrik II:n tyttären kanssa osana Cateau-Cambrésisin rauhaa. Peter Paul Rubens maalasi teoksen Prinsessojen vaihto Espanjan rajalla osana Maria de' Medicille tekemäänsä 21 muotokuvan sarjaa.
Avioliitto ja lapset

Elisabet de Bourbon avioitui 13-vuotiaana tulevan Espanjan kuningas Filip IV:n, 10-vuotiaan kruununperillisen ja Asturian ruhtinaan kanssa vuonna 1615. Vaikka häät pidettiin jo marraskuussa 1615, avioliitto pantiin täytäntöön vasta marraskuussa 1620, kun Filip oli täyttänyt viisitoista vuotta.
Elisabetille ja Filipille syntyi kahdeksan lasta, joista kuusi kuoli aivan pieninä:
María Margarita de Austria, Espanjan infanta (14. elokuuta 1621 – 15. elokuuta 1621), kuoli vuorokauden ikäisenä
Margarita María Catalina de Austria, Espanjan infanta (25. marraskuuta 1623 – 22. joulukuuta 1623), kuoli alle kuukauden ikäisenä
María Eugenia de Austria, Espanjan infanta (21. marraskuuta 1625 – 21. elokuuta 1627), kuoli alle 2-vuotiaana
Isabel María Teresa de Austria, Espanjan infanta (31. lokakuuta 1627 – 1. marraskuuta 1627), kuoli vuorokauden ikäisenä
Balthasar Carlos, Espanjan infante, kruununperijä, Asturian ruhtinas (1629–1646), kuoli 16-vuotiaana kuumeeseen, todennäköisesti isorokkoon
Francisco Fernando de Austria, (12. maaliskuuta 1634 – 3. joulukuuta 1634), kuoli alle vuoden ikäisenä
María Ana Antonia Dominica Jacinta de Austria, Espanjan infanta (17. tammikuuta 1636 – 5. joulukuuta 1636), kuoli alle vuoden ikäisenä
María Teresa, Espanjan infanta (1638–1683), avioitui vuonna 1660 Ranskan kuningas Ludvig XIV:n kanssa, heillä oli jälkeläisiä.
Elisabet kärsi myös ainakin kolme (jopa viisi) keskenmenoa: kuolleena syntynyt tytär (16.11.1626), tytär (1640), poika (kevättalvi tai 6. lokakuuta 1644). Viimeisestä keskenmenosta  (kevätalvi 1644) toipuminen kesti kuukausia aina kesään asti ja hän sairastui uudelleen lokakuussa. Toisten tietojen mukaan kuningatar Isabel de Borbón kuoli juuri tähän keskenmenoon lokakuussa.